*Må ikke forveksles med bocciaspilleren Fernando Ferreira og rullestolbasketballspilleren Fernando da Rocha Pereira.*

| Medaljeoversikt |
| --- |
| Konkurrerte for Portugals flagg Portugal |
| Boccia |
|  Paralympiske leker |
| Sølv | Beijing 2008 | BC4, par |
| Sølv | Athen 2004 | BC4, par |
|  VM i boccia |
| Gull | Rio de Janeiro 2006 | BC4, par |
|  EM i boccia |
| Sølv | Póvoa de Varzim 2009 | BC4, individuelt |
| Sølv | Póvoa de Varzim 2009 | BC4, par |
| Sølv | Póvoa de Varzim 2005 | BC4, individuelt |
| Sølv | Póvoa de Varzim 2005 | BC4, par |

**Fernando de Oliveira Pereira** (født 25. oktober 1954 i Porto) er en portugisisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

Han har duchennes muskeldystrofi, og begynte med boccia i 2002, 48 år gammel.

Karriere
--------

Pereira deltok i sine paralympiske leker i 2004 i Athen. Individuelt vant han sin gruppe i gruppespillet, men spilte ikke i finalespillet. I parkonkurransen, i klassen BC4, fikk han derimot sølv, sammen lagkameraten Bruno Valentim. Her vant Hongkong gullet.

Ved EM i boccia 2005 i Póvoa de Varzim fikk han sølv individuelt, bak Bruno Valentim. Også i parkonkurransen fikk Portugal sølv, bak Ungarn. Han kom på 17.-plass ved VM i boccia 2006, men denne gangen vant Portugal gull i parkonkurransen. Året etter kom han på 8.-plass ved World Cup i boccia 2007, men fikk igjen sølv i parkonkurransen. Ved utgangen av 2008 var han rangert som nummer 7 i verden i sin klasse.

I 2008 deltok han ved sine andre paralympiske leker. I den individuelle konkurransen gikk han videre fra gruppespillet, med to seire og ett tap. Imidlertid ble han slått ut i kvartfinalen, der han tapte 2-9 for Leung Yuk Wing fra Hongkong. Leung fikk til slutt sølv i dette mesterskapet. I parkonkurransen spilte han igjen sammen Bruno Valentin, og disse fikk sølv etter finaletap 2-5 mot Brasil. Året etter deltok han ved Europamesterskapet i boccia 2009 i portugisiske Póvoa de Varzim. Individuelt fikk han sølv, etter å ha tapt finalen 2-3 for tsjekkiske Radek Prochazka. Også i parkonkurransen fikk Portugal sølv, bak Storbritannia.

Ved VM 2010 kom han på 4.-plass, etter at han tapte bronsekampen 3-4 for brasilianske Eliseu dos Santos. I parkonkurransen ble Portugal slått ut i kvartfinalen. Han kom på 9.-plass ved Europa Cup 2011 på Hamar, og 4.-plass ved World Cup 2011.

Pereira deltok ikke ved Paralympiske sommerleker 2012 i London.

Referanser
----------

1. ↑  IPC - *ATHENS 2004 Paralympic Games - Boccia - Mixed Individual BC4*, besøkt 31. januar 2013.
2. ↑  IPC - *ATHENS 2004 Paralympic Games - Boccia - Mixed Pairs BC4* , besøkt 31. januar 2013.
3. ↑  CPISRA - *Boccia World Ranking List 2008*[*død lenke*], besøkt 31. januar 2013.
4. ↑  IPC - *Beijing 2008 Paralympic Games - Boccia - Mixed Individual BC4* , besøkt 31. januar 2013.
5. ↑  IPC - *Beijing 2008 Paralympic Games - Boccia - Mixed Pairs BC4* , besøkt 31. januar 2013.
6. ↑  CPISRA - *Boccia European Championships 2009 - Regional Championships - Povoa de Varzim* Arkivert 16. september 2012 hos Wayback Machine. besøkt 31. januar 2013.
7. ↑  CPISRA - *CPISRA Boccia World Championships Lisboa 2010* Arkivert 16. september 2012 hos Wayback Machine. besøkt 31. januar 2013.
8. ↑  CPISRA - *Results Boccia Europa Cup 2011* Arkivert 16. september 2012 hos Wayback Machine. besøkt 31. januar 2013.
9. ↑  CPISRA - *Boccia World Rank List - Friday, Dec 16 2011* Arkivert 16. september 2012 hos Wayback Machine. besøkt 31. januar 2013.

Eksterne lenker
---------------

* Profil hos IPC Arkivert 5. mars 2016 hos Wayback Machine.